Røsnæs Rundt - frigivelse af rådighedsbeløb 
Sagsfremstilling 
16.    Røsnæs Rundt - frigivelse af rådighedsbeløb  
                                                                                                                        Åbent 
Sagsnr.: 326-2013-25915       J.nr.: 20.00.00            Yrsa Clausen.: 326-2014-166579 
  
[adresse] 
Kommunalbestyrelsen har i forbindelse med vedtagelse af budget 2014 afsat et rådighedsbeløb på 3.000.000 kr. til 
Røsnæs Rundt. Røsnæs Rundt indeholder kort fortalt 13 landmarks, herunder et naturrum på Lecagrunden og et 
aktivitetshus på havnen, alle forbundet af stier rundt om Jonathan Henriksen. Projektet er initieret af [adresse] 
og Beboerforening. Projektets samlede budget er på ca. 15,5 mio. kr. P.t. er der givet tilsagn om finansiering for i alt 
10,5 mio. kr., heraf de 3 mio. kr. fra Kalundborg Kommune. Den resterende finansiering er ansøgt hos private fonde, 
på baggrund af en positiv dialog med fondene. Svar fra disse fonde forventes at foreligge i juni 2014. 
  
Røsnæs Udvikling og Beboerforening anmoder om frigivelse af det resterende rådighedsbeløb for, at sikre at den 
stramme tidsplan for byggerierne af Aktivitetshus og Naturrum kan overholdes - også med hensyn til efterårs- og 
vintermånederne, hvor byggeriets fremskridt er afhængigt af vejret. Ved at få frigivet midlerne i juni frem for i august, 
vil det være muligt allerede ultimo juni at igangsætte et samlet begrænset udbud af Aktivitetshus og Naturrum, hvilket 
kan betyde at byggeriet kan starte ultimo august, således at fundamenter m.m. kan være støbt inden 
vintermånederne. 
  
Samtidig er Teknik og Miljø netop ved at igangsætte vedligeholdelsesarbejder på [adresse] og har i forbindelse 
med udbudsmaterialet til vedligeholdelsesarbejderne på havnen medtaget nogle af de opgaver, der er nødvendige 
for at kunne realisere aktivitetshuset i udbuddet. Det er medtaget som optioner i udbuddet for at drage nytte af et 
samlet udbud, for at sikre fremdrift i processen og forhåbentlig også med en økonomisk fordel som resultatet af at 
samle opgaverne i ét udbud. Optionerne i Teknik og Miljøs udbud vil kun blive taget i anvendelse, såfremt punkt 1, 2 
og 4 i nedenstående forudsætninger er opfyldt. 
  
Derfor anmoder Røsnæs Udvikling og Beboerforening om frigivelse af de resterende 1.992.500 kr. af det 
kommunale rådighedsbeløb på 3.000.000 kr. 
  
Da flere af fondstilsagnene er givet under forudsætning af, at det samlede projekt gennemføres, kan Aktivitetshus og 
Naturrum ikke sendes i udbud før hele den resterende finansiering er tilvejebragt. 
  
Notat med status og anmodning om frigivelse er vedlagt som bilag. 
  
BEHANDLING 
Direktion, Økonomiudvalg, Kommunalbestyrelse 
  
INDSTILLING 
Kulturchefen indstiller, at der de resterende 1.992.500 kr. af det samlede rådighedsbeløb frigives under følgende 
forudsætninger: 
  
1. Finansiering. 
· Frigivelsen af det resterende rådighedsbeløb er betinget af positive tilsagn fra fondene til de resterende midler. 
  
2. Projektoverdragelse 
· At overdragelse af projektejerskabet fra [adresse] og Beboerforening til Kalundborg Kommune v/Kultur og 
Fritid sker som planlagt. Det vil sige, at tilsagnene fra LAG, FLAG samt Lokale- og Anlægsfonden overdrages til 
Kalundborg Kommune som bygherre, da det pt. er Røsnæs Udvikling og Beboerforening, som er tilsagnshaver. 
  
3. Sammenhæng til havnerenoveringsprojekt på [adresse] 
· Nedenfor nævnte optioner vedrørende Aktivitetshus i udbud vedr. Røsnæs Havns renoveringsprojekt aktiveres, 
såfremt ovenstående forudsætninger (1 og 2) er opfyldt. 
o Etablering af ny spunsvæg foran den sydlige mole, i forbindelse med landindvinding. 
o Landindvinding mellem ny spunsvæg og sydlig mole samt støbning af betondæk. 
o Etablering af ny stenskråning i forlængelse af ny spunsvæg. 
  
4. Myndighedstilladelser 
· At alle myndighedstilladelser og andre relevante tilladelser er indhentet på det enkelte landmark, før der 
iværksættes byggeri og anlæg på det enkelte landmark. 
  
  
ØKONOMISKE KONSEKVENSER 
Der var i anlægsbudget 2014 afsat et rådighedsbeløb på 3.000.000 kr. I november 2013 skete en fremrykning af 
527.500 kr. til projektet, og i marts blev yderligere 480.000 kr. frigivet.  
Direktionens møde den 17. juni 2014: 
Direktionen vedtog at anbefale kulturchefens indstilling. 
Økonomiudvalgets møde den 18. juni 2014: 
Økonomiudvalget vedtog at anbefale direktionens indstilling. 
  
Bilag 
  
  
  
  
  
Kommunalbestyrelsens møde den 25. juni 2014: 
Kommunalbestyrelsen vedtog at godkende Økonomiudvalgets indstilling. 
Notat - status og anmodning om frigivelse af rådighedsbeløb 
326-2014-166043 
